આ બનાવ અંગે મળતી માહિતી અનુસાર ડાકોર ખાતે રહેતી યુવતીઓ પોતાના નામ બદલીને સુરતમાં જ રહેતા એક કરતા વધુ યુવકોને લગ્નની લાલચ આપી જાળમાં ફસારી રૂપિયા પડાવી લેતી હતી, પરંતુ સજાક યુવકે ભાંડો ફોડી નાંખતા આખું પ્રકરણ ક્રાઇમબ્રાન્ચમાં પહોંચ્યુ હતું. જાણવા મળ્યા અનુસાર આ ટોળકી દ્વારા પટેલ સમાજના યુવકોને નિશાન બનાવવામાં આવી રહ્યાં હતા. લગ્નનું નાટક કરી લગ્નના બીજા દિવસે રોકડ રકમ-સોનાના દાગીના લઇને ભાગી જતી હતી. જોકે સુરતમાં આવો કિસ્સો બને તે પહેલા તેમનો પર્દાફાશ થઇ ગયો હતો.